wickkiey/tamil-wikipedia-chunked huggingface dataset:
# தம்பையா ராஜகோபால்

## மேடையில்

கே. எம். வாசகர் (*புரோக்கர் கந்தையா*, *பார்வதி பரமசிவம்*), எஸ். ராம்தாஸ் (*காதல் ஜாக்கிரதை*, *கலாட்டா காதல்*), எஸ். எஸ். கணேசபிள்ளை (*கறுப்பும் சிவப்பும்*) ஆகியோரின் மேடை நாடகங்கள் பலவற்றில் நடித்தவர்.
# தம்பையா ராஜகோபால்

## விருதுகள்

- *கலாவினோதன்* பட்டம் (கொழும்புக் கலையகம், 1968)
- *கலாவித்தகன்* பட்டம் (கொழும்புக் கலையகம், 1969)
- *நகைச்சுவை மன்னன்* பட்டம் (இலங்கைக் கலாச்சார அமைச்சு 1978)
- *மண்வாசனைக் கலைஞன்* (கொழும்புக் கலைவட்டம் 1978)
- *ஈழத் தமிழ் விழிகள்* விருது (பிரான்ஸ் தமிழர் புனர்வாழ்வுக் கழகம்)
# வின்ரவுட்

**கேரியோ வின்ரவுட் பயர்வால்** ரைனி சாப்ட்வேர் மற்றும் கேரியோ ரெக்னோலொஜிஸ் விருத்தி செய்பட்ட பாதுகாப்புச் சுவர் (பயர்வால்), புரொக்சிசேவர், DHCP சேவர் மற்றும் DNS வசதிகளுடன் கணினி ஒன்றிற்கான இணைய வேகத்தைக் கட்டுப்படுத்தும் வசதியுடைய ஓர் மென்பொருள் ஆகும். இதில் ஒருங்கிணைக்கப்பட்ட மெக்காபி McAfee ஆண்டிவரைஸ் வசதிகளுடன் இணையத்தில் உள்ள தேவையற்றவற்றை கட்டுப்படுத்தும் வசதிகளும் உடையது.
# வின்ரவுட்

## வெளியீட்டு வரலாறு்

| 3 இல் இருந்து 4.x இற்கு | 1998 | வின்ரவுட் புறோ பதிப்பு 3 மற்றும் 4 வின்டோஸ் 98 மற்றும் விண்டோஸ் எண்டி தளத்திற்கான ஆதரவுடன் வெளிவந்தது. |  |
| --- | --- | --- | --- |
| 5.0 | 21 பெப்ரவரி 2003 | கேரியோ வர்தகச் சின்னத்துடன் அறிமுகப்படுத்தப்பட்ட முதலாவது பதிப்பாகும். இப்பதிப்பில் டாஸ் இல் தங்கியிருக்கும் விண்டோஸ் கைவிடப்பட்டது. |  |
| 5.1 | 25 ஆகஸ்ட் 2003 | நிகழ்நிலையில் பயனரைக் கண்காணிக்கும் முறை மேம்படுத்தப்பட்டது. (ஹொஸ்ட்/பயனர் திரை), இணைய இணைப்பு துண்டிக்கபடாதிருப்பதற்கான ஆதரவும், SIP protocol inspector - transparent handling of SIP through NAT, Advanced logging options - log rotation and syslog support, விருப்பத்திற்கேற்ப டிஎன்எஸ் தேவைகளை முன்னெடுத்தல், தேவைக்கேற்றவாறு மீயிணைப்பு விதிகளை அனுசரிக்காத பக்கங்களை மீள்வழிநடத்தும் வசதி, கிளையண்டகள் பீர்-பீர் முறையிலான கோப்புக்களை வாங்கி வழங்கி என்றவாறல்லாமல் வலையமைப்பில் இருக்கும் கணினிகளில் கோப்புக்களைப் பரிமாறுவதைக் கண்டுபிடிக்கும் வசதி, தானியக்கா முறையில் மேம்படுத்தல்களைக் கண்டறிந்து நிறுவும் வசதி, ஐபி முகவரிகளைப் அல்லாமல் டிஎன்எஸ் (DNS) பாவிக்கும் வசதி, மொஸிலா உலாவிகள் (மொஸிலா 1.4 உம் அதற்கு மேம்பட்ட பதிப்புக்களுக்கான ஆதரவு) |  |
| 6.0 | 7 ஜூன் 2004 | ஒருங்கிணைக்கப்பட்ட வாங்கி/வழங்கி மற்றும் வழங்கி வழங்கிக்கான மெய்நிகர்வலையமைப்புத் தீர்வுகள். எச்சரிக்கைகள் மற்றும் அறிவு, POP3 மற்றும் SMTP முறையில் அமைந்த மின்னஞ்சல்களிற்கு நச்சுநிரற் காப்பு, மேம்படுத்தப்பட்ட நிகழ்நிலையில் பயனரைக் கண்காணிப்பதுடன் இணைய நெரிசலைக் கண்காணிக்கும் வசதி, பீர் ரு பீர் என்னும் கோப்புக்களை பரிமாற்றும் முறையை நீக்கும் வசதி மற்றும் விஸ்நெட்டிக் ஆண்டிவரைஸ் பொருத்து 4. |  |
| 6.1 | 23 ஜூன் 2005 | பயனரை ஆக்டிவ் டிரைக்ரிறி டொமைகளுடன் சேர்க்கும் வசதி. ஒன்றுக்கு மேற்பட்ட ஆக்டிவ் டிரைக்டியின் ஆதரவு, கேரியோ வாங்கியல்லாத Clientless SSL-VPN(இணையமூடான பாதுகாப்பான முறையில் அகவலையமைப்பினை அணுகுதல்), பிரத்தியேக மெய்நிகர் வலையைப்புச் சுரங்கப்பாதைகளை வேண்டியவாறு வடிவமைத்தல் போன்றன. எசுப்பானி மொழியாக்கம் செய்யப்பட்டது. |  |
| 6.2 | 3 மார்ச் 2006 | பயனர்களின் இணைய அணுக்கவேகத்தி மட்டுப்படுத்தல். இரட்டை நச்சுநிரற் பாதுகாப்பு, நிர்வாகக் கன்சோலில் இருந்து மென்பொருளைப் பதிவுசெய்யும் முறை, பிரத்தியேக மெய்நிகர் வலையமைபில் 64 விண்டோஸ் கணினிகளுக்கான ஆதரவு அறிமுகம் |  |
| 6.3 | 29 மார்ச் 2007 | புள்ளிவிபரவியலும் அறிக்கையிடலும், 64 பிட் கணிகளுக்கான ஆதரவு, விண்டோஸ் விஸ்டா ஆதரவு. மற்றும் மேம்படுத்தப்பட்ட பீர் ரு பீர் என்கின்ற கோப்புக்களைப் பகிரும் முறையை இல்லதொழிக்கும் முறை. |  |
| 6.4 | 17 செப்டம்பர் 2007 | மேம்படுத்தப்பட்ட இணையமூடான கண்காணிப்பு, அச்சியந்திரத்திற்கு வசதியான வகையிலான அறிக்கைகள், வினைத்திறன் மேம்படுத்தல்கள் மற்றும் நிகழ்நிலை டிஎன்எஸ் ஆதரவு. | } |
# புகழேந்திப் புலவர் (நளவெண்பா)

**புகழேந்திப் புலவர்** என்னும் பெயருடன் இருவேறு காலங்களில் இருவேறு புலவர்கள் வாழ்ந்துவந்தனர்.
- ஒருவர் நளவெண்பா பாடிய புகழேந்திப் புலவர். இவர் 12-ஆம் நூற்றாண்டில் வாழ்ந்தவர்.
- மற்றொருவர் அம்மானைப் பாடல்களைப் பாடிய புகழேந்திப் புலவர். 15 ஆம் நூற்றாண்டில் வாழ்ந்தவர்.  
புகழேந்தி நளவெண்பா எழுதிய புகழ்பெற்ற சோழர் கால புலவர் ஆவார். புகழேந்தியும், புலவர் ஒட்டக்கூத்தரும் போட்டிப் போட்டுக்கொண்டு பாடிய பாடல்கள் சுவை மிக்கவை. நளவெண்பா மிகச் சிறந்த **427** (பாயிரம் +7+420) வெண்பாக்களையுடையது; இதன் காரணமாக **வெண்பாவிற் புகழேந்தி** என்றும் புகழப்படுகிறார்.
# புகழேந்திப் புலவர் (நளவெண்பா)

## பெருமை

எந்தெந்த வகையான பாடல்களில் யார் யார் சிறந்து விளங்கினர் என்பதைத் தெரிவிக்கும் பலபட்டடைச் சொக்கநாதப் புலவர் பாடல் இவரை வெண்பா பாடுவதில் மிகச் சிறந்தவர் என்று குறிப்பிடுகிறது.
# புகழேந்திப் புலவர் (நளவெண்பா)

## புகழேந்தி பற்றிய கட்டுக்கதைகள்

புகழேந்தி, ஒட்டக்கூத்தன் காலத்தவர் என்ற கருத்து நீண்ட காலமாக இருந்து வருகிறது, அவர் தொண்டை நாட்டில் 'களந்தை' என்னும் ஊரில் பிறந்து, பாண்டிய அரசர்களிடம் பணிபுரிந்ததாகவும், பிறகு சோழ அரசன் ஒருவன் பாண்டிய இளவரசி ஒருத்தியைத் திருமணம் செய்து கொண்ட போது, இவனும் பாண்டிய அரசனால் சோழர் அரண்மனைக்கு அனுப்பி வைக்கப்பட்டான். அங்குக் கூத்தன், புகழேந்தி மீது பொறாமை கொண்டான் என்றும் கூத்தனுக்கும் புகழேந்திக்கும் ஏற்பட்ட பூசல் அரச குடும்பத்துக்குள்ளும் குழப்பத்தை ஏற்படுத்தியது என்றும், கடைசியில் அரசனே தலையிட்டு இருவரையும் சமாதானப்படுத்தினார். பிறகு அவர்கள் தங்கள் சண்டைகளை நிறுத்திக் கொண்டார்கள்.
# புகழேந்திப் புலவர் (நளவெண்பா)

## நளவெண்பா

செஞ்சியர்கோன் என்றழைக்கப்படும் செஞ்சி நாட்டுச் சிற்றரசனான கொற்றண்டை என்பவனைப் பலவகைப் பாக்களில் புகழ்ந்து புகழேந்தி ஒரு கலம்பகம் பாடியதாகத் **தொண்டை மண்டல சதகம்** என்ற நூல் கூறுகிறது. ஒட்டக்கூத்தரும், புகழேந்தியும் சமகாலத்தவர் என்ற கருத்தால் செஞ்சியை ஆண்ட இந்தச் சிற்றரசன் விக்கிரம சோழ உலாவில் குறிப்பிடப்பட்டவனாக இருக்கவேண்டும். ஆனால் இதுவும் சந்தேகத்திற்குரியதே! புகழேந்தி ஒட்டக்கூத்தருக்கு ஒரு நூற்றாண்டுக்கு பின்னரே வாழ்ந்திருக்க வேண்டும், புகழேந்தி நளவெண்பா மூலம் புகழ் பெற்றவர். "வெண்பாவிற் புகழேந்தி" என்பது ஒரு சொற்றொடர் இதன் காரணமாகவே வழக்கத்தில் இருந்தது. **நளவெண்பா** நளன் கதையை 427 வெண்பாக்களில் கூறுகிறது, சமஸ்கிருதத்தில் அனுஸ்டுப் என்பதற்குச் சமமானது தமிழ் வெண்பா; இதன் காரணமாகத் தக்க திறமையும் புலமைமுடைய கவிஞர்கள் மட்டுமே கையாளக் கூடியதாக வெண்பா இருந்தது, அத்தகைய இலக்கணங்கள் உடைய வெண்பாவில் மிகுந்த தேர்ச்சி பெற்றவராகப் புலவ புகழேந்தி இருந்தார். புகழேந்தியின் வெண்பாக்கள் மிகச்சிறந்த தரும் உடையனவாகயிருந்தன. நளன் கதையில் மக்கள் கொண்டிருந்த ஆர்வத்தால் **நளவெண்பா** மிகவும் பரவியது.  
இலக்கியச் சிறப்பில்லாத வேறு பல நூல்களும் புகழேந்தியால் எழுதப்பட்டதாகச் சொல்லப்படுகின்றன. நளவெண்பாவைப் புகழேந்தி, எளிய முறையில் எழுதியதால், அதே முறையைப் பின்பற்றி வேறு சிலர் எழுதிய நூல்களையும் புகழேந்தியுடன் தொடர்புப்படுத்திச் சொல்லும் மரபாகத்தான் இதைப் பார்க்க முடியும் ஏனென்றால் நளவெண்பாவுக்கும், இந்த நூல்களுக்கும் உள்ள வேற்றுமை, மலைக்கும் மடுவுக்கும் உள்ள வேறுபாடு போன்றது. புகழேந்தியின் காலத்தைப் பற்றி அறுதியிட்டு ஒன்றும் சொல்லமுடிவதில்லை.
# புகழேந்திப் புலவர் (நளவெண்பா)

## வாழ்ந்த காலம்

மாளுவ நாட்டில் *முரணைநகர் சந்திரன் சுவர்க்கி* என்பவனைப் புகழேந்தி குறிப்பிடுகிறார். இவனைப் பற்றி எந்தக் கல்வெட்டிலும் தகவல் இல்லை. கம்பனுடைய கருத்துகளும், கம்பன் கையாண்டுள்ள சொற்றொடர்களும், புகழேந்தியின் நளவெண்பாவில் காணப்படுவதால், புகழேந்தி, கம்பனுக்கு முற்பட்ட காலத்தைச் சேர்ந்தவராக இருக்க முடியாது என்ற தீர்வுக்கு வரலாம்.
# வார்ப்புரு:தகவற்சட்டம் சூறாவளி

| title = }}
| above =
| wpac =
| nio =
| swi =
| aus =
| spac =
| atl = | epac = | satl =
| #default = |}}|}}
}}  
| abovestyle = font-size:100%;background-color:
| wpac =
| nio =
| swi =
| aus =
| spac =
| atl = | epac = | satl =
| #default = #}
}}  
| subheader = }} (SSHWS/NWS)
|satl=|}} }} (SSHWS)
|wpac|nio|swi|aus|spac=
}} }}  
| subheaderstyle = font-weight:bold;background-color:  
| headerstyle = font-weight:bold;background:#eee;:#aaa solid  
| image = }}
|1=|size=}|sizedefault=upright=.65|alt=}|suppressplaceholder=yes}}
|2=
|3= <table><tr><td>|size=}|sizedefault=upright=.65|alt=}|suppressplaceholder=yes}}
}}</td><td>
}</td></table>
|5|7=|size=}|sizedefault=upright=1.2|alt=}|suppressplaceholder=yes}}
|6=
}}  
| caption = + }} |2|3|7= }} |4|5= } }}
|captionstyle= -bottom:#aaa solid  
| labelstyle = padding: ;white-space:nowrap
| datastyle = padding:  
| header1 = }}
| label2 = Location
| data2 = ||}|}}
| label3 = Movement
| data3 = ||}}}  
| label10 = தொடக்கம்
| data10 = }}  
| label11 = மறைவு
| data11 = }}  
| data12 = | (<small>Extratropical after }}</small>) }}  
| data13 = | (<small>Remnant low after }}</small>) }}  
| data30 = | <tr><td></td></tr> }}  
| label31 = |உயர் காற்று|காற்று}}
| data31 =
</span> }
|}}</span> }
|}}</span> }
|}}|<small>*வன்காற்று:*</small> }} <span>|atl|epac=)/5 round 0)*5}} mph /5 round 0)*5}} கிமீ/ம)|)/5 round 0)*5}} கிமீ/ம /5 round 0)*5}} mph)}}</span> } |}}  
| label35 = |தாழ் அமுக்கம்|அமுக்கம்}}
| data35 = }} |}} |atl|epac=பார் (hPa)|hPa (பார்)}}||&#59; *0.02953007 round 2}} inHg}} }}|
<small>(}})</small>}}  
| data70 = }} }} }} | <tr><td></td></tr> |}}  
| label71 = இறப்புகள்
| data71 = }}  
| label72 = சேதம்
| data72 = | }} |
<1000 | }} மில்லியன் |
<150000 | /1000 round 2}} பில்லியன் |
<999999 | }} |
<999999999 | /1000000 round 2}} மில்லியன்
| /1000000000 round 2}} பில்லியன்}} }} }} }} }} ( | }} }} | }} US$}})}}|}} $}}|
<small>(}})</small>}} }}  
| label73 = பாதிப்புப் பகுதிகள்
| data73 = }}  
| data74 = }}  
| data90 = | <tr><td> **}}**-இன் ஒரு பகுதி</td></tr> }}
| data91 = |<span>Part of a series on **}}**</span> |}}
| data92 = |<span>}}</span> |}}  
| header95 = || }}  
| belowstyle =
| below =
}}<noinclude>  
</noinclude>
# வார்ப்புரு:US Inflation

<noinclude>This gives the CPI based on the calculator here, from 1913 to 2006; giving the factor to convert to 2006 USD. This data is from the Federal Reserve Bank of Minneapolis, and is reproduced in .csv format below:
<div></div>
# சூறாவளி டீன் (2007)

**டீன் சூறாவளி** (Hurricane Dean) 2007 ஆம் ஆண்டு அத்திலாந்திக் சூறாவளி பருவத்தின் நான்காவது பெயர் சூட்டப்பட்ட புயலும், முதல் சூறாவளியும், முதல் தரம் 5 இலான சூறாவளியுமாகும். 2005 ஆம் ஆண்டு சூறாவளி *வில்மா*வுக்கு பின் ஏற்பட்ட மிகவும் செறிவான அயனமண்டல சுழல் காற்றாகும். டீன், பதிவுகளில் உள்ள சூறாவளிகளில் 9வது பலம்மிக்க சூறாவளியும் தரைத்தட்டிய சூறாவளிகளில் 3வது பலமிக்கதுமான சூறாவளியாகும். கேப் வேர்டே வகை சூறாவளியான டீன் கரிபியக் கடலில் வடமேற்கு திசையான பாதையில் ஆகஸ்டு 20 இல் யமேக்காவுக்கு சற்று தெற்காக கடந்து சென்று ஆகஸ்டு 21 இல் யுகடான் தீபகற்பத்தில் தரைத்தட்டி கம்பாச்சி குடாவை அடைந்தது, மீண்டும் மெக்சிகோவின் டெகுலூட்டாவுக்க்கு அண்மையில் ஆகஸ்டு 22 இரண்டாவது முறை தரைத்தட்டியது. டீன் சூறாவளியால் குறைந்தது 42 பேர் இறந்துள்ளதோடு 1.9 பில்லியன் அமெரிக்க டாலர் சொத்துக்கள் சேதமாக்கப்பட்டதாக மதிப்பிடப்பட்டுள்ளது. டீன் அன்றுவை விட பாரிய சூறாவளியானாலும் டீன் மக்களடர்த்தி குறைவான பகுதியில் தரைத்தட்டியதால் சேதங்கள் மிகக் குறைவாகவே காணப்பட்டன.
# சூறாவளி டீன் (2007)

## சுழல் காற்றின் வரலாறு

ஆகஸ்டு 11, 2007, ஆபிரிக்காவின் மேற்கு கரையிலிருந்து நகர்ந்த அயனமண்டல அலை, சாதகமான வானிலைக் காரணிகளிகளை எதிர்கொண்டதன் காரணமாக மிக விரைவாக அயன மண்டல தாழ் அமுக்கம்-4 ஆக கேப் வேர்ட்க்கு தெற்கு-தென்மேற்கு திசையில் 520 மைல் (835 கி.மீ) தொலைவில் வளர்ச்சியடைந்தது. இத்தாழ் அமுக்கம் மேற்கு திசையாக கடந்துச் சென்று ஆகஸ்டு 14, 1500 UTCக்கு அயனமண்டல புயல் டீனாகா தரமுயர்ந்தது. வடக்கில் இருந்தான குளிர்ந்த உளர் வளி டீனின் வளர்ச்சியை தடுத்தாலும சுழல்காற்றின் செறிவு தொடர்ந்து அதிகரித்தது. ஆகஸ்டு 15 அன்று சுழல்காற்றில் பட்டைகள் தோன்றின புயலின் கண் அதே நாள் பின்நேரம் தென்பட்டது.  
சுழல் காற்றின் செறிவு அதிகரித்து, ஆகஸ்டு 16, 0900 UTCக்கு சூறாவளி டீனாக தரமுயர்ந்தது. வானிலைக் காரணிகள் டீனை மேற்குத் திசையாக கரிபியக் கடலை நோக்கி நகரச் செய்தது. சூறாவாளி விரைவாக தரம் 2 இலான சூறாவளியாக செறிவடைந்தது. வளர்ச்சி சிறிது மந்தப் பட்டது ஆனாலும் சூறாவளி அவதானிப்பு விமானாம் ஆகஸ்டு 17 அன்று டீனின் கண் மூடப் பட்டிருப்பதை அவதானித்தது. விமானத்தில் இருந்து பெறப்பட்ட தகவல்களின் படி டீன் தரம் 3க்கு செறிவடைந்திருப்பது அறியப்பட்டது. அந்நேரம் சூறாவளியின் பட்டைகள் Lesser Antillesக்கு மேலாக காணப்பட்டன. ஆகஸ்டு 17 மாலையில் டீன் தரம் 4க்கு செறிவடைந்தது, இரவில் செறிவு மற்றும் பருமனிலும் வளர்ச்சிக் கண்டது. ஆகஸ்டு 18 இல் இரட்டை கண் சுவர்கள் அவதானிக்கப்பட்டன. இவ்விரட்டை கண் சுவர்களின் பறிமாற்றம் டீனின் செறிவில் தலம்பல் நிலையை ஏற்படுத்தியது. இத்தலம்பல்கள் சூறாவளியை பாதிக்கவில்லை.  
சூறாவளி டீன் ஆகஸ்டு 19 மாலையில் யமேக்காவுக்கு தெற்காக கடந்து சென்று அன்றிரவு மீண்டும் செறிவடைய தொடங்கியது. சூறாவளியின் கண்பறிமாற்றம் முற்றுப் பெற்றதாக கருதப்பட்டது. ஆகஸ்ட் 20 காலையில் மீண்டும் இரட்டை கண் சுவர் தென்பட்டது இர்ப்பினும் அது சிறிது நேரத்தில் மறந்தடது. வடக்கே காணப்பட்ட உயர் அமுக்கம் காரணமாக மேற்கு- வடமேற்காக வெப்பமான கடலுக்கு மேலாக தொடர்ந்து நகர்ந்த சூறாவளி டீன் மீண்டும் செறிவடைய தொடங்கியது. கண்சுவர் தெளிவாக தெரியத்தொடங்கியது. ஆகஸ்டு 21 0035 UTCக்கு டீன் சரிப் சிம்சன் சூறாவளித் தரப்படுத்தலிள் மிகக் கூடிய தரமான, தரம் 5 இலான சூறாவளியாக தரமுயர்த்தப்பட்டது. டீன் தரம் 5இலான சூறாவளியாக யுகாடான் தீபகற்பத்தில் தரைத்தட்டியது. தரயில் செறிவு குன்றிய டீன் யுகடான் தீபகற்பத்தின் மேற்கில் தரம் 1இலான புயலாக மெக்சிகோ குடாவை எட்டியது. மெக்சிகோ குடாவில் தரம் 2இலான புயலாக செறிவடைந்த டீன் ஆகஸ்டு 22 11.30 CDTக்கு டெகுலூட்டாவுக்கு அண்மையில் தரைத் தட்டியது. அங்கிருந்து மேற்காக நகர்ந்த டீன் மத்திய மெக்சிகோவுக்கு மேலாக தனது செறிவை இழந்து மறைந்தது.
# சூறாவளி டீன் (2007)

## ஆயத்தங்கள்

சுமார் 12 சுற்றுலாப்பயணக் கப்பல்கள் சூறாவளி டீன் காரணமாக தமது பாதையை மாற்றியமைத்துக் கொண்டன. மசகு எண்ணெய்க் கிணறுகள் பாதிப்படையும் என்ற ஆய்வளர்களில் கருத்துக் காரணமாக எண்ணெய் கேள்வி அதிகரித்தது. ஆகஸ்டு 15 இல் டிரான்ஸ் ஓசன் நிறுவனம் சூறாவளியின் பாதையில் இருந்த தமது எண்ணெய் கிணறுகளில் இருந்து அத்தியாவசியமற்ற 11 பணியாளர்களை வேறு இடங்களுக்கு அனுப்பியது. ஆகஸ்டு 16 இல் செல் நிறுவனம் சூறாவளியின் பாதையில் இருந்த தமது எண்ணெய் கிணறுகளில் இருந்து 275 மேலதிக பணியாளர்களை வேறு இடங்களுக்கு அனுப்பியது. மெக்சிகோ அரச மசகு எண்ணெய் நிறுவனமான பேமெக்ஸ் ஆகஸ்ட் 19 இல் தனது மசகு எண்ணெய் உற்பத்தியை நிறுத்தி தமது 13,360 பணியாளர்களை வேறு இடங்களுக்கு அனுப்பியது.
# சூறாவளி டீன் (2007)

## பாதிப்புக்கள்

சூறாவளீ டீனின் பாதிப்பு 15 நாடுகளில் உணரப்பட்டதோடு மொத்தம் 42 மரணங்கள் ஏற்பட்டது.  
| **நாடு** | '''மொத்த
மரணங்கள்''' | '''மாநிலம்/
பகுதி''' | '''மாநிலம்
மொத்தம்''' | '''கவுண்டீ/
நகரம்''' | '''கவுண்டீ
மொத்தம்''' | '''நேரடி
மரணங்கள்''' | '''சேதங்கள்
(USD)''' | **மூலம்** |
| --- | --- | --- | --- | --- | --- | --- | --- | --- |
| டொமினிக்கா | **2** | 2 | தெரியாது |  |  |  |  |  |
| டொமினிக்கன் குடியரசு | **6** | 6 | தெரியாது |  |  |  |  |  |
| எய்ட்டி | **11** | 11 | தெரியாது |  |  |  |  |  |
| யமேக்கா | **3** | 3 | ~$2 பில்லியன் |  |  |  |  |  |
| பிரான்ஸ் | **2** | Martinique | 2 | 0 | ~$270 மில்லியன் |  |  |  |
| மெக்சிகோ | **14** | Hidalgo | 6 | Zacualtipán | 2 | 6 | ~$800 மில்லியன் |  |
| Cuautepec | 2 |  |  |  |  |  |  |  |
| San Agustín Tlaxiaca | 1 |  |  |  |  |  |  |  |
| Pachuca | 1 |  |  |  |  |  |  |  |
| Jalisco | 2 | Puerto Vallarta | 2 | 2 |  |  |  |  |
| Michoacán | 1 | Paracho | 1 | 1 |  |  |  |  |
| Pahuatlán | 1 |  |  |  |  |  |  |  |
| தெரியாது | 1 |  |  |  |  |  |  |  |
| Veracruz | 1 | Xalapa | 1 | 0 |  |  |  |  |
| நிக்கராகுவா | **1** | 1 | தெரியாது |  |  |  |  |  |
| செயிண்ட். லூசியா | **1** | 1 | தெரியாது |  |  |  |  |  |
| ஐக்கிய அமெரிக்கா | **1** | புளோரிடா | 1 | சராசோட்டா | 1 | 1 | கிடையாது |  |
| **மொத்தம்:** | **42** | **39** | ~$3.8 பில்லியன் |  |  |  |  |  |
| <small>மூலங்களின் வேறுபாடு காரணமாக மொத்தங்கள் மாறுபடலாம்.</small> | } |  |  |  |  |  |  |  |
# சூறாவளி டீன் (2007)

## வெளியிணைப்புகள்

- The NHC's archive on Hurricane Dean  
- Hurricane Dean came to Southern Arizona Chandler, AZ, McQueen & Pecos, view to the South from Chandler Ranch
# சூறாவளி டீன் (2007)

## கலைச் சொற்கள்

| ஆங்கிலம் | தமிழ் |  |
| --- | --- | --- |
| Hurricane | சூறாவளி |  |
| Tropical cyclone | அயனமண்டல சுழல் காற்று |  |
| Tropical wave | அயனமண்டல அலை |  |
| Tropical Depression | அயன மண்டல தாழ் அமுக்கம் |  |
| Tropical Storm | அயனமண்டல புயல் |  |
| Eyewall | கண்சுவர் | } |
# வார்ப்புரு:Most intense hurricanes

<div></div>
| மிகச்செறிவான அந்திலாந்திக் சூறாவளிகள்
<small>செறிவு வளிமணடல அமுக்கத்தைக்
கொண்டு அளக்கப்பட்டது</small> |  |  |
| --- | --- | --- |
| சூறாவளி மிட்ச் | 1998 | 905 mbar (hPa) |
# விக்கிப்பீடியா:ஆண்டு நிறைவுகள்/செப்டம்பர் 5

**செப்டம்பர் 5**: ஆசிரியர் நாள் (இந்தியா)
- 1698 &ndash; உருசியப் பேரரசர் **முதலாம் பேதுரு** (படம்) அவரது பிரபுத்துவத்தை மேற்கத்தியமயமாக்கும் முயற்சியில் தாடி வைத்திருப்போருக்கு (மதகுருக்கள், மற்றும் விவசாயிகள் நீங்கலாக) வரி அறவிட உத்தரவிட்டார்.
- 1793 &ndash; பிரெஞ்சுப் புரட்சி: பிரெஞ்சு தேசிய மாநாடு பயங்கர ஆட்சியை நடைமுறைப்படுத்தியது.
- 1882 &ndash; முதலாவது அமெரிக்கத் தொழிலாளர் நாள் ஊர்வலம் நியூயார்க்கில் இடம்பெற்றது.
- 1932 &ndash; பிரெஞ்சு மேல் வோல்ட்டா பிளவடைந்து ஐவரி கோஸ்ட், பிரெஞ்சு சூடான், நைஜர் என மூன்று தனிநாடுகளானது.
- 1972 &ndash; செருமனியில் மியூனிக் ஒலிம்பிக் போட்டிகளில் பங்குபற்றிய இசுரேலிய வீரர்களின் மீது பாலத்தீனப் போராளிகள் தாக்குதல் நடத்தியதில் 17 பேர் கொல்லப்பட்டனர்.
- 1990 &ndash; கிழக்குப் பல்கலைக்கழகப் படுகொலைகள்: மட்டக்களப்பு வந்தாறுமூலைப் பல்கலைக்கழகத்தில் அகதிகளாகத் தங்கியிருந்த 158 தமிழர்கள் இலங்கை இராணுவத்தினரால் படுகொலை செய்யப்பட்டனர்.
**வ. உ. சிதம்பரம்பிள்ளை** (பி.&nbsp;1872) **ஔவை துரைசாமி** (பி.&nbsp;1903) **பொ. வே. சோமசுந்தரனார்** (பி.&nbsp;1909)
# விக்கிப்பீடியா:ஆண்டு நிறைவுகள்/செப்டம்பர் 6

**செப்டம்பர் 6**: சுவாசிலாந்து - விடுதலை நாள் (1968)
- 1522 &ndash; பேர்டினண்ட் மகலனின் *விக்டோரியா* கப்பல் உயிர் தப்பிய 18 பேருடன் எசுப்பானியாவை வந்தடைந்து, முதன் முதலில் உலகைச் சுற்றி வந்த கப்பல் என்ற பெயரைப் பெற்றது.
- 1803 &ndash; பிரித்தானிய அறிவியலாளர் **ஜான் டால்ட்டன்** (படம்) வெவ்வேறு மூலகங்களின் அணுக்களை வேறுபடுத்துவதற்கு சின்னங்கள் பயன்படுத்த ஆரம்பித்தார்.
- 1873 &ndash; இலங்கையில் புதிதாக வடமத்திய மாகாணம் அமைக்கப்பட்டு, மொத்தம் இலங்கையின் மாகாணங்கள் ஏழாக அதிகரிக்கப்பட்டது.
- 1901 &ndash; அமெரிக்க அரசுத்தலைவர் வில்லியம் மெக்கின்லி நியூயோர்க்கில் சுடப்பட்டுப் படுகாயமடைந்தார்.
- 1965 &ndash; இந்தியா லாகூர் நகரைத் தாக்கியது. இந்திய-பாக்கித்தான் போர் முழு அளவில் ஆரம்பமானது.
- 1990 &ndash; யாழ்ப்பாணக் கோட்டை மீதான புலிகளின் முற்றுகையின் போது இலங்கையின் குண்டுவீச்சு விமானம் ஒன்று சுட்டு வீழ்த்தப்பட்டது.
**இலங்கையர்கோன்** (பி.&nbsp;1915) **சாலை இளந்திரையன்** (பி.&nbsp;1930) **பாரூக் மரைக்காயர்** (பி.&nbsp;1937)
# எசுவாத்தினி

**எசுவாத்தினி** (*Eswatini*, ), அதிகாரபூர்வமாக **எசுவாத்தினி இராச்சியம்** (*Kingdom of Eswatini*), முன்னர்: **சுவாசிலாந்து** (*Swaziland*) தெற்கு ஆபிரிக்காவில் உள்ள ஒரு நிலம்சூழ் நாடு ஆகும். இதன் எல்லைகளாக வடகிழக்கே மொசாம்பிக், வடக்கு, மேற்கு மற்றும் தெற்கே தென்னாப்பிரிக்கா ஆகிய நாடுகள் அமைந்துள்ளன. வடக்கிலிருந்து தெற்கே 200 கி.மீ. நீலமும், கிழக்கில் மேற்கே 130 கி.மீ. நீலமும் கொண்ட இந்நாடு ஆப்பிரிக்காவில் மிகச்சிறிய நாடுகளில் ஒன்றாகும். ஆனாலும், இதன் காலநிலை மற்றும் இட அமைப்பியல் ஆகியவை குளிர்ந்த மற்றும் சூடான, உலர்ந்த குறைந்த புல்வெளி வரை வெவ்வேறானவையாகும்.  
இங்குள்ள பெரும்பாலானவர்கள் உள்ளூர் சுவாசி இனத்தவர்கள் ஆவர். இவரக்ளின் மொழி சுவாசி மொழி (சிசுவாத்தி) ஆகும் சுவாசிகள் தமது இராச்சியத்தை 18-ஆம் நூற்றாண்டின் நடுப்பகுதியில் மூன்றாம் உங்குவானேயின் தலைமையில் அமைத்தனர். 19-ஆம் நூற்றாண்டில் ஆட்சியில் இருந்த இரண்டாம் முசுவாத்தி மன்னரின் காலத்தில் இந்நாட்டின் எல்லைகள் விரிவாக்கப்பட்டன. இதன் இன்றைய எல்லைகள் 1881 இல் ஆபிரிக்காவுக்கான போட்டிக் காலத்தில் வரையறுக்கப்பட்டன. இரண்டாம் பூவர் போரை அடுத்து, இவ்விராச்சியம் சுவாசிலாந்து என்ற பெயரில் 1903 முதல் பிரித்தானியாவின் காப்புநாடாக ஆக்கப்பட்டது. 1968 செப்டம்பர் 6 இல் இது பிரித்தானியாவிடம் இருந்து விடுதலை பெற்றது. 2018 ஏப்ரல் 18 இல் *சுவாசிலாந்து இராச்சியம்* என்ற இதன் பெயர் அதிகாரபூர்வமாக *எசுவாத்தினி இராச்சியம்* என மாற்றப்பட்டது. இப்பெயரே சுவாசிகளினால் பொதுவாகப் பயன்படுத்தப்பட்டு வருகிறது.
# எசுவாத்தினி

## புவியியல்

சுவாசிலாந்தில் மொசாம்பிக் எல்லையில் பல மலைகளும் மழைக்காடுகளும் உள்ளன. பெரிய உசுத்து ஆறு உட்படப் பல ஆறுகள் இந்நாட்டில் பாய்கின்றன. இதன் தலைநகரான உம்பானேயில் (*Mbabane*) 67,200 பேர் (2004) வசிக்கிறார்கள்.
# எசுவாத்தினி

## பொருளாதாரம்

சுவாசிலாந்து ஆப்பிரிக்காவின் ஒரு செல்வங்கொழிக்கும் நாடுகளில் ஒன்றானாலும், இது உலகின் வறிய நாடுகளில் ஒன்றாகும். இதன் 38.8% வீதமான மக்கள் எயிட்ஸ் நோயால் பாதிக்கப்பட்டுள்ளனர். பொட்சுவானாக்கு அடுத்தபடியாக இங்கு தான் அதிகமானோர் எயிட்ஸ் நோய்க்கு ஆளாகியுள்ளார்கள்.
# எசுவாத்தினி

## மதம்

82.70% வீதமானோர் இங்கு கிறிஸ்தவ மதத்தைப் பின்பற்றுகிறார்கள். இஸ்லாம்: 0.95%, பஹாய்: 0.5%, மற்றும் இந்து: 0.15%.
# 1522

**1522** (**MDXXII**) ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.
# 1522

## நிகழ்வுகள்

- ஏப்ரல் 27 - மிலான் நகரைக் கைப்பற்ற இடம்பெற்ற போரில் பிரெஞ்சு மற்றும் சுவிட்சர்லாந்துப் படையினரை ஸ்பானியப் படையினர் தோற்கடித்தனர்.
- செப்டம்பர் 6 - பேர்டினண்ட் மகலனின் விக்டோரியா கப்பல் உயிர் தப்பிய 18 பேருடன் ஸ்பெயினை வந்தடைந்து, முதன் முதலில் உலகைச் சுற்றி வந்த கப்பல் என்ற பெயரைப் பெற்றது.
# 1522

## நிகழ்வுகள்

### தேதி அறியப்படாதவை

- சென்னையில் போர்த்துக்கீசர் சாந்தோம் என்ற துறைமுகத்தை நிறுவினர்.
# இலாகூர்

**இலாகூர்** (*Lahore*; ; ) பாகிஸ்தானின் பஞ்சாப் மாநிலத்தின் தலைநகராகவும், இலாகூர் மாவட்டத்தின் நிர்வாகத் தலைமையிடாகவும் உள்ளது. மேலும் இது பாக்கித்தானின் இரண்டாவது பெரிய நகராகவும் விளங்குகிறது. இது **முகலாயரின்** **நந்தவனம்** என்று அழைக்கப்படுகிறது. இது ரவி ஆற்றின் அருகில் பாக்கித்தான் - இந்திய எல்லைக்கு அருகில் உள்ளது. பாக்கித்தானிலுள்ள வளமான மாநிலங்களில் லாகூரும் ஒன்றாகும். 2014 ஆம் ஆண்டு நிலவரப்படி இதன் மொத்த உள்நாட்டு உற்பத்தி $58.14 பில்லியன் அகும். பஞ்சாப் மாகாணத்தின் (பிரித்தானிய இந்தியா) பண்பாடு மையமாக இலாகூர் விளங்குகிறது., பாக்கித்தானின் முற்போக்கான, வளர்ச்சியடைந்து வருகிற பலப்பட்டறையர் சேர் நகரங்களில் ஒன்றாகக் கருதப்படுகிறது.  
லாகூரின் தொன்ம வரலாற்றின் அடிப்படையில் முகலாயக் கட்டிடக்கலை மற்றும் பிரித்தானியப் பேரரசு காலத்திய கட்டிட வேலைப்பாடுகளின் பெரும்பாலானவை இங்கு பாதுகாக்கப்பட்டு வருகிறது. பஞ்சாபி மொழி அம்மாநிலத்தின் முதன்மை மொழியாகப் பேணப்பட்டு வருகிறது. இருப்பினும் உருது மற்றும் ஆங்கிலம் போன்ற மொழிகள் பரவலாகப் பேசப்பட்டு வருகிறது. லாகூரின் மக்கள் தொகை கிட்டத்தட்ட 7 மில்லியன் (1998இல்) ஆகும். கராச்சிக்கு அடுத்ததாக பாக்கித்தானில் மிகப்பெரிய நகராகவும், உலகின் 23வது பெரிய நகரமாகவும் இது உள்ளது.  
லாகூரின் துவக்கமானது மிகவும் தொன்மையானது ஆகும். லாகூரின் வரலாற்றுக் காலங்களில் இந்த நகரம் பல பேரரசர்களால் ஆட்சி செய்யப்பட்டுள்ளது. குறிப்பாக இந்து சாஹுஸ்,காஸ்னாவிட்ஸ், குர்ரிட்ஸ் மற்றும் இடைக்காலங்களில் சுல்தான்களாலும் ஆட்சி செய்யப்பட்டுள்ளது. 16-ஆம் நூற்றாண்டின் பிற்பகுதி முதல் 18-ஆம் நூற்றாண்டு இறுதியிலும் முகலாயப் பேரரசுகளின் கீழ் இந்நகரம் ஆட்சி செய்யப்பட்டது. இவர்களின் காலத்தில் இலாகூர் சிறப்பின் உச்சத்தை அடைந்தது. முகலாயர்களின் காலத்தில் லாகூரானது பல ஆண்டுகள் பாக்கித்தானின் தலைநகரமாக விளங்கியது. 1739 ஆம் ஆண்டில் பாரசீகப் பேரரசர் நாதிர் ஷாவினால் இலாகூர் நகரம் கைப்பற்றப்பட்டது. பல நிர்வாகப் போட்டிகளினால் இவர்களின் ஆட்சி சிதையத் துவங்கியது. பின் சீக்கியப் பேரரசு ஆட்சியமைத்தது. இவர்களின் காலத்தில் 19-ஆம் நூற்றாண்டுத் துவக்கத்தில் மீண்டும் இலாகூர் தலைநகரமாக ஆனது. இழந்த அதன் சிறப்புகளையும் பெற்றது.  
பின் இலாகூர் பிரித்தானியாவின் இந்தியப் பேரரசுவின் கீழ் இணைக்கப்பட்டது. பஞ்சாப் (இந்தியா) தலைநகரம் ஆனது. பாக்கித்தான் பிரிவினையின் போது பல கலவரங்கள் ஏற்பட்டன. 1947 ஆம் ஆண்டில் பாக்கித்தான் விடுதலை பெற்றது. பின் இலாகூர் நகரமானது பஞ்சாப் மாகாணத்தின் தலைநகரம் என அறிவிக்கப்பட்டது. தற்போது உலகத்திலேயே அதிக பஞ்சாபி மக்கள் அதிகம் வசிக்கக் கூடிய நகரமாக இலாகூர் உள்ளது.
# இலாகூர்

## சொற்பிறப்பியல்

இலாகூர் எனும் பெயர் எவ்வாறு தோன்றியது என்பது பற்றிய தெளிவான வரலாற்று ஆதாரங்கள் எதுவும் இல்லை. ஆனால் இதன் பெயரானது லோஹார், லொஹர், ராவர் என்ற பெயர்களில் முஸ்லிம் வரலாற்று ஆய்வாளர்களால் குறிப்பிடப்பட்டுள்ளது. அல்-பிருனி எனும் அபூ இராய்ஹான் முகம்மத் இபின் அகமத் அல்-பிரூனீ எனும் எழுத்தாளர் 11-ஆம் நூற்றாண்டில் தான் எழுதிய கனன் எனும் நூலில் லோஹவர் என்ற பெயரில் இலாகூர் நகரத்தினைக் குறிப்பிடுகிறார். ராஜ்புத்தின் காலத்தில் இந்த நகரத்தின் பெயரானது லவ்கோட் எனக் குறிப்பிடப்பட்டுள்ளது.
# கவுண்டர்

**கவுண்டர்** (*Gounder*) என்ற சொல் தமிழ்நாடு, கேரளம் மற்றும் கருநாடகம் ஆகிய மாநிலங்களில் உள்ள சில சமூகங்களால் பயன்படுத்தப்படும் சாதி பட்டப் பெயராகும்.
# கவுண்டர்

## வரலாறு

*கவுண்டர்* என்பது ராஷ்டரகூட அரசர்கள், நுளம்ப பல்லவ வேந்தர்கள், ஆட்சியில் நாடு அல்லது ஊர் அதிகாரம் பெற்றவர். காமுண்டன் எனச் சொல்லப்பட்டார். இப்பெயர் இந்நாட்டில் வந்து காமிண்டன் என்று திரிந்தது போலும் - காமுண்ட - காமிண்ட என்னும் பெயர், கிராமப் பெரிய தனக்காரர்கள் பெற்று நாளடைவே காவண்ட - காவுண்ட என்று, பின் கவண்ட - கவுண்ட என்று மருவிற்று என்பது கல்வெட்டு ஆய்வாளர்கள் கருத்து. இது போலவே கன்னட தேசத்தார் கவுடு, கௌடா என்று வழங்குகிறார்கள் - கவுண்டிக்கை என்பது ஊர்ப்பெரிய தனத்தைக் குறித்ததாக வழக்கத்திலிருக்கிறது. நாட்டுக் கவுண்டன் - ஊர்க் கவுண்டன் என்பதாலறியலாம். முதன்மையாளர் கொள்ளும் பெயரை அவர்கள் சுற்றத்தவர்களும் பாராட்டலாயினர். அங்கங்கு ஊர் முதன்மை பெற்றுள்ளவர்களான கொங்கு வேளாளர், வன்னியர், வேட்டுவர், ஊராளி கவுண்டர், குறும்பர் மற்றும் வொக்கலிகர் ஆகிய வகுப்பினர் கவுண்டர் பட்டத்தை பயன்படுத்துகின்றனர். இவர்களை தவிர கருநாடகத்திலிருந்து வந்து குடியேறிய கன்னட இனத்தை சேர்ந்த வொக்கலிகர் (கவுடா) என்பர்.
# கொங்கு வேளாளர்

**கொங்கு வேளாளர்** (*Kongu Vellalar*) எனப்படுவோர் தமிழ்நாட்டின் மேற்கு மாவட்டங்களில் வசிக்கும் தமிழைத் தாய் மொழியாக கொண்ட ஓர் இனக்குழுவினர் ஆவர். பொதுவாக இவர்களை **கவுண்டர்** என்றும் கொங்கு சமுதாயம் என்றும் அழைப்பர். கொங்கு நாட்டுப் பகுதிகளில் பெருமளவில் உள்ள இவர்கள் முற்படுத்தப்பட்ட வகுப்பினராய் இருந்து, 1975இல் தங்களின் கோரிக்கைக்கேற்ப பிற்படுத்தப்பட்டவர்களாய் அறிவிக்கப்பட்டார்கள். கவுண்டர் என்ற சொல்லுக்கு நிலத்தை, மக்களை, நாட்டை காப்பவன் என்பது பொருளென்று புலவர் ராசு கூறுகின்றார் .  
கவுண்டர்கள் இன்று பெருமளவு உழவிலும், தொழிற்துறையிலும் ஈடுபட்டு வருவதோடு தமிழக அரசியலிலும் முதன்மைப் பங்கு வகிக்கின்றனர். இவர்கள் திண்டுக்கல், கோயம்புத்தூர், தருமபுரி, ஈரோடு, கரூர், கிருஷ்ணகிரி, நீலகிரி, சேலம், நாமக்கல், திருப்பூர் ஆகிய மேற்கு மாவட்டங்களில் பரவலாக வாழ்ந்து வருகின்றனர்.
# கொங்கு வேளாளர்

## சொற்பிறப்பியல்

சங்க இலக்கியங்களில் **வேளாளர்** (Velaalar) என்ற சொல் மிகப் பழைய நிகழ்வு பரிபாடலில் காணப்படுகிறது; அங்கு இது நில உரிமையாளர் என்ற பொருளில் பயன்படுத்தப்பட்டுள்ளது. **வெள்ளாளர்** (Vellalar) என்ற சொல் வெள்ளம் (வெள்ளம்) என்ற வேர்ச்சொல்லில் இருந்து வந்திருக்கலாம். இது நிலத்திற்கான பல்வேறு உரிமைகளுக்கு வழிவகுத்தது; நில உரிமைகளைப் பெற்றமைக்காகவே வேளாளர் என்ற பெயர் ஏற்பட்டது. வேளாளர் (Velaalar) என்ற சொல் வேள் (Vel) என்ற சொல்லில் இருந்து பெறப்படலாம். வேள் என்பது சங்க கால வேளிர் தலைவர்களால், மற்றவற்றுடன், தாங்கிய பட்டமாகும்  
கொங்கு நாட்டைச் சேர்ந்த வேளாளர்கள் கொங்கு வேளாளர் என்று அழைக்கப்படுகின்றனர்.  
மேலும், அவர்கள் கவுண்டர் என்ற பட்டத்தை அவர்களின் தனிப்பட்ட பெயர்களில் ஜாதி அழைப்பாகப் பயன்படுத்துகிறார்கள்.
# கொங்கு வேளாளர்

## கவுண்டர்கள் வரலாறு

கரூர் வளநாட்டை ஆண்ட அண்ணமாரை சேரர் என வரலாற்று ஆதாரங்களை திரட்டி வரும் கே. ராஜா குறிப்பிடுவதால், கவுண்டர்கள் சேரர்களின் வழி வந்தவர்களாக இருந்திருக்கலாம் என கருதப்படுகிறது. தகடூரை ஆண்ட சத்யபுத்திர அதியமான்கள் கவுண்டர் இனத்தை சேர்ந்தவர்களாக இருக்கலாம் என தொல்லியல் ஆய்வாளர் நாகசாமி குறிப்பிடுகிறார். 13ஆம் நூற்றாண்டில் கொங்கு பகுதியை ஆட்சி செய்த காளிங்கராயர் எனப்படும் லிங்கைய கவுண்டர், கொங்கு வேளாள கவுண்டர் இனத்தை சேர்ந்தவர் ஆவார். காளிங்கராயர் ஈரோடு பகுதியில் பாயும் பவானி நதியையும், கோவை பகுதியில் பாயும் நொய்யல் நதியையும் இணைத்து, கொங்கு நாட்டை வளப்படுத்தினார். அவற்றுட் சில கீழே கொடுக்கப்பட்டுள்ளன.
# கொங்கு வேளாளர்

## தீரன் சின்னமலை

**தீரன் சின்னமலை** - இவரது இயற்பெயர் *தீர்த்தகிரி கவுண்டர்* என்பதாகும். காங்கேய பகுதி பாளையக்காரரான இவர், இரண்டாவது பாளையப் போரில், பல்வேறு பாளையங்களுக்கு தலைமை தாங்கி ஆங்கிலேயர்களை எதிர்த்து போர் புரிந்தார். மைசூர் அரசன் திப்பு சுல்தானுக்கு, தனது படைகளுடன் உதவி புரிந்தார். ஓடாநிலையில் கோட்டை கட்டி கொங்கு நாட்டை ஆண்டார். 1801இல் காவேரி கரையில் நடந்த போரிலும், 1802இல் ஓடாநிலையில் நடந்த போரிலும், 1804இல் அரச்சலூரில் நடந்த போரிலும், ஆங்கிலேயரை தோற்கடித்து வெற்றி கொண்டார். பழனி பகுதியில் கொரில்லாப் போர் மேற்கொண்டிருந்த போது, சமையல்காரனால் காட்டி கொடுக்கப்பட்டு, சங்ககிரி கோட்டையில் தூக்கிலிடப்பட்டார்.
# கொங்கு வேளாளர்

## அரசியல் செல்வாக்கு

கொங்கு மண்டல அரசியலில், கவுண்டர்கள் ஆதிக்கம் செலுத்துகின்றனர். தமிழக அரசியலில் தி.மு.க மற்றும் அ.தி.மு.க ஆகிய இரு பெரும் கட்சிகளிலும் செல்வாக்கு செலுத்துகின்றனர். தற்போதைய தமிழக அமைச்சரவையில் 4 பேர் கொங்கு வேளாளர்கள். தமிழக அமைச்சரவையில் அதிக எண்ணிக்கையில் அமைச்சர்கள் கொண்ட சாதியினர் இவர்களே. இந்திய மத்திய அரசிலும் காங்கிரஸ் - திமுக கூட்டணியில், திமுகவைச் சேர்ந்த ஒரு கொங்கு வேளாளர் அமைச்சராக உள்ளார். கொங்கு வேளாளர் நலனுக்காக தமிழ்நாட்டில் இரு சிறிய கட்சிகள் செயல்பட்டு வருகின்றன. அவை ஈஸ்வரன் தலைமையிலான கொங்குநாடு முன்னேற்ற கழகமும் மற்றும் உ. தனியரசு தலைமையில் செயல்படும் தமிழ்நாடு கொங்கு இளைஞர் பேரவை ஆகும். தமிழகத்தின் முன்னாள் முதலமைச்சர் எடப்பாடி கே. பழனிச்சாமி இச்சமூகத்தை சேர்ந்தவர்.
# கொங்கு வேளாளர்

## தொழில்கள்

தமிழ்நாட்டின் பொருளாதார வளர்ச்சியில் கொங்கு மாவட்டங்கள் பெரும் பங்கு வகிக்கின்றன. கோயம்புத்தூர், திண்டுக்கல், தர்மபுரி, ஈரோடு, கரூர், கிருஷ்ணகிரி, திருப்பூர், சேலம் மற்றும் நாமக்கல் போன்ற கொங்கு மாவட்டங்களில் பல்வேறு தொழில்களில் கவுண்டர்கள் ஈடுபட்டு வருகின்றனர். திருப்பூரில் உள்ள பெரும்பாலான நூற்பாலைகள், சாயப்பட்டறைகள், ஏற்றுமதி நிறுவனங்கள் கொங்கு வேளாளர்களுக்கு சொந்தமானவை. நாமக்கல் பகுதியில் லாரி மேற்கூரை கட்டுமானம் தொழிற்கூடங்கள், கோழிப் பண்ணைகள் போன்ற தொழில்கள் கவுண்டர்களால் நடத்தப்பட்டு வருகின்றன. ஜவுளித்துறை, பின்னலாடை, கனரக மற்றும் ஆட்டோமொபைல் பாகங்கள், கல்வி நிறுவனங்கள், முட்டை மற்றும் மஞ்சள் ஏற்றுமதி போன்ற துறைகளில் கொங்கு வேளாளர்கள் ஈடுபட்டுள்ளனர். கிராமபுறங்களில் இன்னும் கல்லூரி வசதி இல்லாததால், ஜாதி வாரியான மக்கள் தொகை கணக்கெடுப்பின் அடிப்படையில் கொங்கு வேளாளர் சமுதாயத்திற்கு கல்வி மற்றும் அரசு வேலை வாய்ப்புகளில் தனி இட ஒதுக்கீடு வழங்க வேண்டும் என கொங்கு வேளாளர்கள் கோரிக்கை வைத்து வருகின்றனர்.
# கொங்கு வேளாளர்

## பண்பாடு மற்றும் கலாசார பழக்க வழக்கங்கள்

### கொங்கு வேளாளரின் சமயம்

கவுண்டர்கள் பாரம்பரிய சைவ சித்தாந்தத்தின் அடிப்படையில் சைவ மதத்தைப் பின்பற்றுபவர்கள். முந்தைய காலங்களில் கணிசமான மக்கள் சமணத்தைப் பின்பற்றியதாகத் தெரிகிறது அதுக்கு ஆதாரமாக இன்றும் விஜயமங்கலம், சீனாபுரம், வெள்ளோடு, பெருந்துறை, பழனி, ஐவர்மலை மற்றும் பூந்துறை ஆகிய இடங்களில் சமண கோவில்கள் காணப்படுகின்றன. பின்னர் சித்தர் மரபுகளால், அவர்கள் மீண்டும் சைவ மதத்திற்கு மாற்றப்பட்டனர். கவுண்டர்கள் கோத்திரம் என்ற முறையைப் பின்பற்றுகிறார்கள், இது கூட்டம் என்று அழைக்கப்படுகிறது, அதில் ஒரே கூட்டத்தைச் சேர்ந்தவர்கள், ஒரே மூதாதையரிடமிருந்து வந்தவர்களாகக் கருதப்படுவதால் ஒருவரை ஒருவர் திருமணம் செய்து கொள்ள மாட்டார்கள். ஒவ்வொரு குலத்திற்கும் ஒன்று அல்லது அதற்கு மேற்பட்ட குலதெய்வங்கள் உள்ளன.
# கொங்கு வேளாளர்

## பண்பாடு மற்றும் கலாசார பழக்க வழக்கங்கள்

### குலதெய்வ வழிபாடு, கூட்டம் மற்றும் பங்காளி முறை

கொங்கு வேளாள கவுண்டர்கள் தங்களது குலத் தொழிலான விவசாயத்தை பெருக்க பல இடங்களுக்கு இடம்பெயர்ந்து செல்லவேண்டி இருந்தது, ஆகையால் அண்ணன் தம்பி மற்றும் அக்காள் தங்கை உறவுகள் மாறிவிடாமல் இருக்க அதாவது உறவு மாறி தனது தங்கையை அல்லது அண்ணன் போன்ற உறவு முறை உள்ளவர்களை திருமணம் செய்யாமல் இருக்கவும் உரிய உறவுமுறை அடையாளம் தெரிந்து கொள்வதற்கும் கூட்ட முறையை உருவாக்கினர். இதற்கு தங்களது தந்தையர் பெயரை வைத்தனர். அதாவது செல்லன் கூட்டத்தார் செல்லன் வழிவந்தவர்கள். உலகத்தில் உள்ள அனைத்து செல்லன் கூட்டத்தை சேர்ந்தவர்களும் அண்ணன் தம்பி உறவு முறை உள்ளவர்கள். இவர்கள் அனைவரும் செல்லன் என்ற ஒருவரின் வழிதோன்றல் ஆகும். ஆகவே ஒரே கூட்டத்தை சேர்ந்தவர்கள் தங்களுக்குள் பெண்ணெடுத்து கொள்ள மாட்டார்கள். ஒரே கூட்டத்தை சேர்த்தவர்களே பங்காளிகள் ஆவர். கவுண்டர்கள் மற்ற இனத்தினரைப் போல் பொதுவான தெய்வத்தை மட்டும் வணங்காமல் தாங்கள் எவ்வழி வந்தனரோ - அதாவது தங்கள் ஆதி தாய் தந்தையரை மட்டுமே குலதெய்வமாக வணங்குகின்றனர். இதுவே இவர்களுக்கு குலதெய்வமாகும். இங்கு வருடம் ஒருமுறையேனும், ஒரே கூட்டத்தை சேர்ந்தவர்கள், தங்கள் குலதெய்வ கோவிலுக்கு வந்து ஆதி தாய் தந்தையரை வணங்குவதுடன் தமது உறவுகளை சந்தித்து செல்கிறார்கள்.
# கொங்கு வேளாளர்

## கொங்க வெள்ளாள கவுண்டர் உட்பிரிவுகள்

கொங்கு வெள்ளாள கவுண்டர்களில் பல சாதிய உட்பிரிவுகள் இருப்பினும் அவற்றில் முக்கியமானவை சில இந்த தொகுப்பில் கொடுக்கப்பட்டுள்ளது. இவர்களில் சிலர் பல நூற்றாண்டுகளுக்கு முன்னராகவே தனி சாதியினராய் பிரிந்த வரலாறும் செப்பேடுகளில் பதியப்பட்டுள்ளது. அவை அனைத்தையும் உரிய சான்றுகளுடன் கீழே தொகுக்கப்பட்டுள்ளது.  
- நாட்டு கவுண்டர் / நாட்டு வெள்ளாள கவுண்டர்
- வடகரை வெள்ளாள கவுண்டர் / நரம்புகட்டி கவுண்டர் / நார்முடி வெள்ளாள கவுண்டர்
- பவளங்கட்டி வெள்ளாள கவுண்டர்
- செந்தலை / தென்கரை வெள்ளாள கவுண்டர் (பெரும்பான்மையினர்)
- பால வெள்ளாள கவுண்டர் (சங்கு வெள்ளாளர் உட்பட)
- படைத்தலை கவுண்டர்
# கொங்கு வேளாளர்

## கொங்க வெள்ளாள கவுண்டர் உட்பிரிவுகள்

### **வடகரை வெள்ளாள கவுண்டர் /பவளங்கட்டி வெள்ளாள கவுண்டர் / நரம்புகட்டி கவுண்டர்/**

பவளங்கட்டி வெள்ளாளக் கவுண்டர்கள் இவர்கள் பெரும்பாலும் சேலம் மாவட்டத்தின் ஓமலூர், மேச்சேரி, தாரமங்கலம், மேட்டூர், எடப்பாடி மற்றும் தர்மபுரி மாவட்டத்தின் பெரும்பாலை ஆகிய பகுதிகளில் பெரும்பான்மையாக வாழ்ந்து வருகின்றனர், இவர்களின் பழக்கவழக்கம் கலாச்சார முறைகள் ஒன்று இரண்டை தவிர பெரும்பாலும் செந்தலை கவுண்டர்கள் எனப்படும் தெற்கத்தி கவுண்டர்களின் அதே கலாச்சார முறைகள் பின்பற்றப்படுகின்றன. காவிரியின் கிழக்கு & வடக்கு பகுதிகளில் இன்றைய பவானி, சத்தியமங்கலம், தாரமங்கலம், மேட்டூர், சேலம், சேலத்து ஆத்தூர், ஊத்தங்கரை, தர்மபுரி, கிருஷ்ணகிரியில் பரவலாக தொன்றுதொட்டு வாழ்கிறார்கள்.. இவர்களை வடக்கத்தி கவுண்டர் எனவும், நரம்புகட்டி கவுண்டர் எனவும், நார்முடி வேளாளர் எனவும் வழங்குவர். இவர்கள் மழகொங்கின் பூர்வீக குடிகளாவர். செந்தலை வெள்ளாள கவுண்டர்களின் பழக்கவழக்கங்கலுக்கும், வடகரையாரின் வழக்கங்களுக்கும் மாறுபாடுகள் உள்ளன. ஆநிரை சார்ந்த வாழ்க்கை அமைப்பு இவர்களுடையது. பசு மட்டுமின்றி ஆடு வளர்ப்பும் இவர்களிடம் மிகுதியாக உண்டு. தருமபுரியில் இவர்களை வடக்கத்தி கவுண்டர் எனவும், செந்தலை வெள்ளாள கவுண்டர்களை தெக்கத்திக் கவுண்டர் எனவும் பிரித்து வழங்குகின்றனர் . இவர்களை பற்றி பல நூல்களும் வெளியாகியுள்ளன.
# கொங்கு வேளாளர்

## கொங்க வெள்ளாள கவுண்டர் உட்பிரிவுகள்

### **வடகரை வெள்ளாள கவுண்டர் /பவளங்கட்டி வெள்ளாள கவுண்டர் / நரம்புகட்டி கவுண்டர்/**

#### வடகரை வெள்ளாள கவுண்டர்களின் கூட்டங்கள்:

புலவர் ராசு அவர்கள் கள ஆய்விலும், கல்வெட்டு & இலக்கிய ஆய்விலும் வடகரை வெள்ளாள கவுண்டர்களின் கூட்டப்பெயர்களை தொகுத்து கொங்கு வேளாளர் குல வரலாறு நூலில் வெளியிட்டுள்ளார். அவை,
- ஆவ குலம்
- ஆவரான் குலம்
- ஊமை குலம்
- எருமை குலம்
- ஏறுமயில் குலம்
- கணவாள குலம் (பெரும்பான்மையினர்)
- கவல குலம்
- கண்ண குலம்
- கண்ணி குலம்
- காடர் குலம்
- காரியான் குலம்
- குங்கிலியான் குலம்
- குரியான் குலம்
- கொன்னதியான் குலம்.
- கோதன்டியான் / கொற்றந்தியான் குலம்
- கோவேந்தர் குலம்
- சாத்தந்தை குலம்
- செல்ல குலம்
- நரபால / நரம்பர் குலம்
- பண்ண குலம்
- பவள குலம்
- பாரியூரான் குலம்
- பால குலம்
- பில்லை குலம்
- புல்ல குலம்
- பூமன் குலம்
- பேர்வாழ குலம்
- பேரீஞ்சியான் குலம்
- மணியன் குலம்
- மேனியர் குலம்
- வக்கன்ன குலம்
- வண்ண குலம்
- வந்தன் குலம்
- வாணி குலம்
- விலாட குலம்
- வேத குலம்
- வேந்தன் குலம்  
இவற்றில் எருமை குலம் என்பது செந்தலை வெள்ளாள கவுண்டரில் மேதி என்று வழங்கும். கல்வெட்டுகளும் மேதி என்றே வழங்குகின்றது.
# கோ சன்

**கோ சன்** (*Ko San*, பிறப்பு: அக்டோபர் 19, 1976) தென்கொரிய உயர் தொழில்நுட்ப நிறுவனத்தின் ஆய்வாளரும் தொழில்முனைவோரும் ஆவார்.
# கோ சன்

## ஆரம்ப வாழ்க்கை

கோ புசான் நகரில் அக்டோபர் 19, 1976 இல் பிறந்தார். சிறுவயதிலேயே தந்தையை இழந்த இவரையும் இவரது சகோதரியையும் தாயார் வளர்த்தார். மேல்நிலைப் பள்ளியில் சீன மொழியை முக்கிய பாடமாக கொண்டு தேர்ந்த கோ, சோல் தேசிய பல்கலைக்கழகத்தில் கணிதத்துறையில் இணைந்தார். 2004 ஆம் ஆண்டு தென்கொரிய தேசிய புதுனர் குத்துச் சண்டைப் போட்டியில் வெண்கலப்பத்தக்கதைப் பெற்றார், மேலும் அதே ஆண்டு சீனாவின் சிஞ்சியாங் மாகாணத்தில் உள்ள 7,546 மீட்டர் உயரமான முஸ்டக் அடா மலையையும் ஏறினார்.
# கோ சன்

## விண்ணோடியாகத் தெரிவு

2006 டிசம்பர் 25 அன்று கோ, சோயூஸ் டிஎம்ஏ-12 விண்கலத்தில் விண்ணோடுவதற்கான தென்கொரியாவின் முதல் விண்ணோடிக்கான தேர்வுகளில் இறுதிச் சுற்றுக்கு தெரிவானார். 2005 செப்டம்பர் 5 இல் தென்கொரிய அறிவியல் தொழினுட்ப அமைச்சு, உருசியாவில் நடைபெற்ற பயிற்சி மற்றும் தேர்வுகளின் மூலம் கோவை 29வயதான யீ சூ யியொன்னுக்கு மேலாக தெரிவு செய்தது. ஆனாலும், கோ விண்ணோடிகளின் யூரி ககாரின் பயிற்சி நிலையத்தில் பாதுகாப்பு நடைமுறைகளை இரு தடவைகள் மீறியதாகக் கூறி உருசிய நடுவண் விண்வெளி நிறுவனம் இவருக்குப் பதிலாக வேறொருவரை தெரிவு செய்யுமாறு கேட்டது. இதனால், அவரது தெரிவு மீளப் பெறப்பட்டது.  
உருசியாவில் இருந்து திரும்பிய கோ, தொடர்ந்து கொரிய விண்வெளி ஆய்வு நிலையத்தில் பணி புரிந்தார்.
# கோ சன்

## வெளியிணைப்புகள்

- Korean Will Go Into Space in 2008
- Two astronaut finalists pass medical checks
- Spacefacts biography of Ko San
# 51826 கல்பனாசாவ்லா

**51826 கல்பனாசாவ்லா** (2001 OB<sub>34</sub>) என்பது ஒரு விண்கல் (asteroid). இது இந்தியாவில் பிறந்த கல்பனா சாவ்லா என்னும் விண்வெளி வீராங்கனையின் நினைவாக பெயர் சூட்டப்பட்ட விண்கல். STS-107 என்னும் விண்வெளி ஊர்திக்கலம் *கொலம்பியா* தன் விண்வெளிப் பயணத்தை முடித்துவிட்டு, பெப்ரவரி 1, 2003ல் நில உலகின் காற்று மண்டலத்தினுள் மீண்டும் நுழையும் பொழுது வெடித்துச் சிதறிய கொடும் நிகழ்வில் கல்பனா சாவ்லா உயிரிழந்தார். இதே போல 51823 முதல் 51829 வரை எண்ணுள்ள விண்கற்களும் கொலம்பியா விண்வெளி ஊர்தியில் உயிரிழந்தவர்களில் நினைவாக பெயர்சூட்டப்பட்டுள்ளன.  
51826 கல்பனாசாவ்லா என்னும் விண்கல் ஜூலை 19, 2001ல் பாலோமர் தொலைநோக்கியகத்தில் கண்டுபிடிக்கப்பட்டது.
# மதுவந்தி

**மதுவந்தி** ஒரு ராகத்தின் பெயர். இது வடமொழிச் சொல். இதற்கு தேனைப் போன்ற இனிமையானது என்று பொருள். இந்த ராகம் 59 வது மேளகர்த்தாவான தர்மவதியின் ஜன்யம் ஆகும். இந்த ராகத்தை 'துக்கடா' என்று அழைப்பார்கள். ஜனரஞ்ஜகமான பாடல்களுக்கு அதிகமாக பயன் படுத்துவர்.
# மதுவந்தி

## இதன் வாத்தியஸ்வரம்

- ஆரோகணம்: ஸ க ம ப நி ஸ
- அவரோகணம்: ஸ நி த ப ம க ரி ஸ
# மதுவந்தி

## இந்த ராகத்தில் அமைந்த கர்நாடக இசை பாடல்கள்

- கண்ட நாள் முதல் (N.S.ராமசந்திரன்)
- நரஜன்ம பந்தாகே (புரந்தர தாசர்)
- எப்படி நான் அழைப்பேன் ( சிதம்பரநாதன்)
- நின்னையே ரதி (பாரதியார்)
- அனுமனை அனுதினம் நினை மனமே - ராகமாலிகை
- நினையே -தில்லானா (லால்குடி ஜெயராமன்)
- தில்லானா (கணேஷ் & குமரேஷ்)
# மதுவந்தி

## திரையிசைப் பாடல்கள்

- நந்தா என் நிலா - நந்தா என் நிலா - தஷிணமூர்த்தி.
- ஹலோ மை டியர் - மன்மத லீலை - எம். எஸ். விஸ்வநாதன்
- வானவில்லே - ரமணா - இளையராஜா
- கனா காணும் - 7ஜி ரெயின்போ காலனி - யுவன் ஷங்கர் ராஜா
# சூறாவளி ஃவீலிக்ஸ் (2007)

** சூறாவளி ஃவீலிக்ஸ்** 2007 அத்திலாந்திக் சூறாவளி பருவத்தின் 6வது பெயரிடப்பட்ட புயலும், இரண்டாவது சூறாவளியும் இரண்டாவது தரம் 5 இலான சூறாவளியுமாகும். ஆகஸ்டு 31 அன்று அயன மண்டல அலையில் இருந்து தோன்றி செப்டம்பர் 1 இல் காற்றுமுகத்தீவுகளை கடந்துச் சென்று பின்னர் சூறாவளியாக செறிவானது. செப்டம்பர் 2 அன்று விரைவாக மிகவிரைவாக முக்கிய சூறாவளியாக செறிவாகி செப்டம்பர் 3 இல் தரம் 5 இலான சூறாவளியாக தரமுயர்ந்தது. செப்டம்பர் 3 2100 UTCக்கு ஃவீலிக்ஸ் தரம் 4 ஆக தரமிரங்கினாலும் செப்டம்பர் 4 1040 UTCக்கு மீண்டு தரம் 5 இலான சூறாவளியாக செறிவானது. ஃவீலிக்ஸ் நிக்கராகுவா ஒண்டூராஸ் எல்லைக்கு சற்று தெற்கில் மொசிகீடோ கோஸ்ட் பகுதியில் தரைத் தட்டியது. ஃவீலிக்ஸ் காரணமாக ஆகக் குறைந்தது 67 மரணங்கள் ஏற்பட்டுள்ளன.
# விக்கிப்பீடியா:ஆண்டு நிறைவுகள்/செப்டம்பர் 7

**செப்டம்பர் 7**: பிரேசில் - விடுதலை நாள் (1822)
- 70 &ndash; உரோமைப் பேரரசின் இராணுவம் டைட்டசு தலைமையில் எருசலேமைக் கைப்பற்றியது.
- 1911 &ndash; இலூவா அருங்காட்சியகத்தில் இருந்து புகழ்பெற்ற *மோனா லிசா* ஓவியத்தைத் திருடியதாக சந்தேகத்தின் பேரில் பிரெஞ்சுக் கவிஞர் கியோம் அப்போலினேர் கைது செய்யப்பட்டார்.
- 1940 &ndash; இரண்டாம் உலகப் போர்: நாட்சி ஜெர்மனி பிரித்தானிய மக்களை அச்சுறுத்தும் வகையில் லண்டன் நகர் மீது 300 தொன் கனவெடிகுண்டுகளையும், 13,000 எரிகுண்டுகளையும் **வீசினர்** (படம்). 50 நாட்கள் தொடர்ந்து குண்டுவீச்சு இடம்பெற்றது.
- 1965 &ndash; இந்திய-பாகிஸ்தான் போர், 1965: இந்திய எல்லையில் தனது படைகளைக் குவிக்கப்போவதாக சீனா அறிவித்தது.
- 1977 &ndash; பனாமா கால்வாய் தொடர்பாக பனாமாவுக்கும் ஐக்கிய அமெரிக்காவுக்கும் இடையில் உடன்பாடு எட்டப்பட்டது. 20ம் நூற்றாண்டின் இறுதியில் பனாமா கால்வாயின் கட்டுப்பாட்டை பனாமாவுக்குக் கையளிப்பதாக அமெரிக்கா உறுதி தந்தது.
- 1996 &ndash; யாழ்ப்பாணத்தில் கைதடியில் கிருசாந்தி குமாரசாமி என்ற மாணவி இலங்கை இராணுவத்தினரால் கூட்டு வல்லுறவுக்கு உட்படுத்தப்பட்டுப் படுகொலை செய்யப்பட்டார்.
**சங்கரதாசு சுவாமிகள்** (பி.&nbsp;1867) **பி. பானுமதி** (பி.&nbsp;1925) **வசுந்தரா தேவி** (இ.&nbsp;1988)
# 1822

**1822** (**MDCCCXXII**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.
# 1822

## நிகழ்வுகள்

- பெப்ரவரி 2 - இலங்கையின் ஆளுநராக சேர் எட்வேர்ட் பஜெட் நியமிக்கப்பட்டார்.
- ஜூலை 28 - பெரு விடுதலை அடைந்தது.
- செப்டம்பர் 7 - பிரேசில் போர்த்துக்கல்லிடம் இருந்து விடுதலை பெற்றது.
# 1822

## தேதி அறியப்படாத நிகழ்வுகள்

- யாழ்ப்பாணம் நல்லூரில் வண. ஜோசப் நைற் என்பவரால் நல்லூர் ஆங்கிலப் பாடசாலை ஆரம்பிக்கப்பட்டது.
# 1822

## பிறப்புகள்

- ஜூலை 20 - கிரிகோர் ஜோஹன் மெண்டல்
- அக்டோபர் 10 - சாமுவேல் ஃபிஸ்க் கிறீன்
- டிசம்பர் 18 - ஆறுமுக நாவலர்
- டிசம்பர் 24 - ஹெர்மைட்
- டிசம்பர் 27 - லூயி பாஸ்டர்
# 1820கள்

**1820கள்** என்றழைக்கப்படும் பத்தாண்டு காலம் 1820ஆம் ஆண்டு துவங்கி 1829-இல் முடிவடைந்தது.
# 1820கள்

## நிகழ்வுகள்

- 1820 -- இலங்கையில் டச்சுக்காரரினால் தடை செய்யப்பட்டிருந்த மடு தேவாலயம் மீண்டும் மக்களின் வழிபாட்டிற்குத் திறந்து விடப்பட்டது.
- 1821 - யாழ்ப்பாண வாவியில் இறந்த சங்குகள் (*chanks*) கண்டுபிடிக்கப்பட்டன.
- 1823 - யாழ்ப்பாணத்தில் பட்டிக்கோட்டா செமினறி உருவாக்கப்பட்டது..
- கிறீஸ் ஒட்டோமான் இராச்சியத்திடம் இருந்து விடுதலை பெற்றது.
- ஸ்பெயின் மற்றும் போர்த்துக்கல்லிடம் இருந்து பல நாடுகள் விடுதலை பெற்றன:
- மெக்சிக்கோ (1821)
- பிரேசில் (1822)
# 1820கள்

## இலங்கையின் ஆளுநர்கள்

- 1822 - சேர் எட்வேர்ட் பஜெட்
- 1824 - சேர் எட்வேர்ட் பார்ன்ஸ்
# எஸ். செல்வசேகரன்

**எஸ். செல்வசேகரன்** (*S. Selvasekaran*, இறப்பு: டிசம்பர் 28, 2012, அகவை: 64) கொழும்பைப் பிறப்பிடமாகக் கொண்ட புகழ்பெற்ற மேடை, வானொலி, திரைப்பட நடிகர். கோமாளிகள் நாடகத் தொடரில் சிங்கள மொழியில் பேசும் 'உபாலி' பாத்திரத்தில் நடித்து புகழ் பெற்றதை அடுத்து "உபாலி செல்வசேகரன்" எனவும் அழைக்கப்பட்டார். நகைச்சுவையோடு குணசித்திர பாத்திரங்களிலும் திறமையாக நடித்தவர்.
# எஸ். செல்வசேகரன்

## வாழ்க்கைச் சுருக்கம்

செல்வசேகரனின் பெற்றோர் முத்தையா, அந்தோனியம்மா. இலங்கையின் தெற்கே பாணந்துறையில் பிறந்தார். தந்தை பானந்துறையில் ஒரு உடுப்புத் தைக்கும் கடை வைத்திருந்தார். பின்னர் கொட்டாஞ்சேனைக்குக் குடி பெயர்ந்தார்கள். கொழும்பு கொச்சிக்கடை சென் பெனடிக்ட் கல்லூரியில் கல்வி பயின்றார் செல்வசேகரன்.
# எஸ். செல்வசேகரன்

## வானொலியில்

இலங்கை வானொலியின் வர்த்தக சேவையில் எஸ். ராம்தாசின் "கோமாளிகள் கும்மாளம்' தொடரிலும், எஸ். எஸ். கணேசபிள்ளையின் 'இரை தேடும் பறவைகள்' தொடரிலும் கே. எஸ். பாலச்சந்திரனின் 'கிராமத்துக் கனவுகள்' தொடரிலும் முக்கிய பாத்திரங்களில் நடித்தார்.
# எஸ். செல்வசேகரன்

## தொலைக்காட்சியில்

ரூபவாகினியில் 'எதிர்பாராதது' முதலிய தொலைக்காட்சி நாடகங்களில் நடித்தார்.
# எஸ். செல்வசேகரன்

## திரைப்படங்களில்

கோமாளிகள், ஏமாளிகள், நாடு போற்ற வாழ்க போன்ற இலங்கைத் திரைப்படங்களில் நடித்தார். நடிகர் வி. பி. கணேசனுக்கு புதிய காற்று, நான் உங்கள் தோழன், நாடு போற்ற வாழ்க போன்ற படங்களில் பின்னணிக் குரல் கொடுத்தவர் இவரே. இதனால் இவர் நாடு போற்ற வாழ்க படத்தில் நடித்தபோது இவருக்கு எஸ். என். தனரத்தினம் குரல் கொடுக்க நேர்ந்தது. புஞ்சி சுரங்கனாவ, மச்சான், மாபா, சூரியஹரன ஆகிய சிங்களத் திரைப்படங்களிலும் இவர் நடித்திருக்கிறார். 'புஞ்சி சுரங்கனாவி’ என்ற படத்தில் நடித்ததற்காக இவருக்கு சிறந்த துணை நடிகருக்கான விருதும் வழங்கப்பட்டது.
# எஸ். செல்வசேகரன்

## மேடை நாடகங்களில்

கே. எம். வாசகரின் 'சுமதி', எஸ். ராம்தாசின் 'காதல் ஜாக்கிரதை', 'கலாட்டாக் காதல்' உட்படப் பல மேடை நாடகங்களில் நடித்திருந்தார்.
# கொழும்பு சர்வதேச விமான நிலையம், இரத்மலானை

**கொழும்பு சர்வதேச விமான நிலையம், இரத்மலானை** (*Colombo International Airport, Ratmalana*, ) இலங்கை யின் பன்னாட்டு வானூர்தி சேவைகளுக்காகவும் மற்றும் இராணுவத் தேவைகளுக்காகவும் பாவிக்கப்படும் ஒரு வானூர்தி நிலையம் ஆகும். இது முன்னர் இலங்கையின் ஒரேயொரு பன்னாட்டு விமான நிலையமாக இருந்தது. இவ்வானூர்தி நிலையம் இலங்கையின் தலைநகர் கொழும்பின் புறநகரான இரத்மலானையில் அமைந்திருக்கிறது.  
1934ஆம் ஆண்டில் அன்றைய இலங்கை அரசாங்க சபை இரத்மலானையில் வானூர்தி நிலையம் கட்டுவதற்கு முடிவெடுத்தது. நவம்பர் 27, 1935 அன்று முதலாவது வானூர்தி மதராசில் இருந்து வந்திறங்கியது.  
இரண்டாம் உலகப் போரின் போது இது பிரித்தானியாவின் ரோயல் வான்படையினரின் தளமாகப் பயன்பட்டது. ஜப்பானிய வானூர்திகளுக்கெதிரான பல தாக்குதல்களுக்கு இவ்விமான நிலையம் பயன்பட்டது. மேற்கு அவுஸ்திரேலியாவின் தலைநகரான பேர்த்தில் இருந்து இடைத்தங்கல் இல்லாமல் வானூர்திகள் இங்கு வந்து போயின. போரின் பின்னரும் பேர்த்தில் இருந்தான பயணம் நடைபெற்று வந்தது. 1946 சூன் 1 இல் இந்நிலையம் மீண்டும் பொது மக்களின் பயன்பாட்டிற்குத் திறக்கப்பட்டது.  
இதன் ஓடுபாதை 1833 மீட்டர் நீளமானது.
# கொழும்பு சர்வதேச விமான நிலையம், இரத்மலானை

## விபத்துகளும் நிகழ்வுகளும்

- 1961 நவம்பர் 15: இந்தியன் ஏர்லைன்சின் விக்கர்ஸ் விஸ்கவுன்ட் விடி-டிஐஎச் இணை விமானி தரையிறங்கும் போது தரையிறங்கு அமைப்பைத் திரும்பப் பெற்றபோது வானூர்தி பொருளாதாரப் பழுதுபார்ப்புக்கு அப்பால் சேதமடைந்தது.  
- 1978 செப்டம்பர் 7 - ஏர் சிலோன் நிறுவனத்தின் ஓக்கர் சிட்லி எச்.எஸ் 748 வானூர்தி இரத்மலானை வானூர்தி நிலையத்தில் தரித்து நிற்கும் போது, வானூர்தி நிலைய சரக்கு ஏற்றும் துறையில் குண்டு வெடித்ததில், வானூர்தி தீப்பிடித்து சேதமடைந்தது.  
- 1998 செப்டம்பர் 29 - பலாலி விமான நிலையத்தில் இருந்து இரத்மலானை நோக்கிப் புறப்பட்ட அன்டோனொவ் ஏஎன்-ஆர்வி லயன் ஏர் 602 பயணிகள் வானூர்தி, வட-மேற்குக் கரையில் கடலில் வீழ்ந்தது. அதில் பயணம் செய்த அனைத்து 55 பயணிகளும், பணியாளர்களும் கொல்லப்பட்டனர்.  
- 2014 திசம்பர் 11 - பண்டாரநாயக்க பன்னாட்டு வானூர்தி நிலையத்தில் இருந்து புறப்பட்ட அன்டனோவ் ஏஎன்-32 படைத்துறை விமானம் அத்துருகிரிய என்ற இடத்தில் வீழ்ந்தது.
# சோ ஓயு மலை

**சோ ஓயு** (அல்லது கோவோவுயாக்; நேபாள மொழியில் चोयु சோயு, திபெத்திய மொழியில் *jo bo dbu yag* ஜொ போ த்பு ஓயு, சீன மொழியில் 卓奧有山 சௌ ஆஓயு ஷான்) மலையானது உலகிலேயே ஆறாவது உயரமான மலை ஆகும். இது இமய மலைத்தொடரில் உள்ளது. எவரெஸ்ட் மலைக்கு மேற்கே 20 கி.மீ தொலைவில் நேபாளத்திற்கும் சீனாவிற்கும் இடையே உள்ளது. சோ ஓயு என்றால் திபெத்திய மொழியில் பசும்நீல அம்மன் என்று பொருள்படும்.  
சோ ஓயு மலையை முதன்முதலாக ஏற 1952ல் எரிக் ஷிப்டொன் (Eric Shipton) தலைமியில் ஒரு முகாம் முயன்றது. ஆனால் 6,650 (21,820 அடி) உயரத்திற்கு மேலே அன்றைய நிலைமையில் ஏற முடியாதவாறு பனி முகடு ஒன்றை எதிர்கொள்ள வேண்டியிருந்ததால் ஏறுவது கைவிடப்பட்டது. இன்றைய முறைப்படி இவ்வகை பனி முகடுகளைக் கடக்க கையிறேணிகள் பயன்படுத்தப்படுகின்றது. அக்டோபர் 19, 1954ல் முதன்முத்லாக
ஹெர்பர்ட் டிச்சி (Herbert Tichy), யோசெப் யோஃலெர் (Joseph Jöchler) மற்றும் ஷெர்ப்பா பசாங் தவா லாமா (Pasang Dawa Lama) ஆகியவர்கள் தென்மேற்கு முகமாக ஏறி வெற்றி கண்டார்கள். இவர்கள் ஆஸ்ட்டிரியா நாட்டின் அணியினர் ஆவர். சோ ஓயு மலைதான் 8000 மீட்டருக்கும் அதிகமான உயரமுள்ள மலைகளில் ஐந்தாவதாக ஏறி வெற்றி கொண்ட மலை. இதற்கு முன்னர் மற்றவர்கள் அன்னபூர்னா மலையை ஜூன் 1950லும், எவரெஸ்ட் மலையை மே 1953லும், நங்கா பர்பத் மலையை ஜூலை 1953லும், கே-2 மலையை ஜூலை 1954லிலும் ஏறி வெற்றி கொண்டனர்.
# இலோட்ஃசே மலை

**இலோட்ஃசே** என்னும் மலை (Lhotse, நேபாளியில் **ल्होत्से**, சீனாவில் **Lhozê**; திபேத்திய மொழியில்: *lho rtse*; சீன மொழியில்: 洛子峰, பின்யிங்ல்: *Luòzǐ Fēng*) உலகிலேயே 4 ஆவது மிக உயரமான மலை ஆகும். இதன் உயரம் 8,516 மீ ஆகும். இமய மலைத் தொடரில் எவரெசுட்டு மலையுடன் சவுத் கால் என்னும் இடத்துடன் தொடர்புடையது. இம்மலை திபெத்துக்கும் (சீனாவின் பகுதி) நேபாளத்திற்கும் இடையே உள்ள எல்லைப்பகுதியில் உள்ளது.
# எண்ணாயிரம் மீட்டரை மீறும் மலைகள்

**எண்ணாயிரத்தவை** (*eight-thousanders*) அல்லது **எண்ணாயிரம் மீட்டரை மீறும் மலைகள்** என்பது கடல் மட்டத்திலிருந்து 8,000 மீட்டர் (26,247 அடி) அல்லது அதற்கு மேற்பட்ட உயரமான பதினான்கு தனித்தனி மலைகளைக் குறிக்கும் சொற்றொடராகும். இவை அனைத்தும் ஆசியாவில் இமாலய மலைத்தொடர் மற்றும் கரக்கோரம் மலைப் பகுதிகளில் அமைந்திருக்கின்றன. இமயமலைத் தொடரில் மட்டுமே 8,000 மீட்டரை மீறும் மலைகள் உள்ளன. உலகில் வேறு எங்கும் 7,000 மீட்டர் உயர மலைகள் கூடக் கிடையாது என்பது குறிப்பிடத்தக்கது.
# எண்ணாயிரம் மீட்டரை மீறும் மலைகள்

## எண்ணாயிர மீட்டரை மீறும் மலைகளின் பட்டியல்

| மலைமுகடு | உயரம் | அமைவிடம் | முதல் ஏற்றம் | முதலில் ஏறினோர் | குளிர்காலத்தில் முதல் ஏற்றம் | குளிர்காலத்தில் முதலில் ஏறினோர் | ஏற்றங்களின் எண்ணிக்கை<sup>*</sup> | இறப்புகள்<sup>*</sup> | இறப்பு வீதம்<sup>*</sup> | 1990 ஆண்டுக்கு முன்னர் இறப்பு வீதம்<sup>*</sup> | 1990 ஆண்டுக்குப் பின்னர் இறப்பு வீதம்<sup>*</sup> |  |
| --- | --- | --- | --- | --- | --- | --- | --- | --- | --- | --- | --- | --- |
| எவரெஸ்ட் | 8848&nbsp;மீ | சீனா/நேபாளம் | மே 29, 1953 | எட்மண்ட் ஹில்லரி
டென்சிங் நோர்கே | பெப்ரவரி 17 1980 | கிறிஸ்டோஃவ் வீலிக்கி
லெஸெக் சிச்சி | 1924 | 179 | 9.30% | 37% | 4.4% |  |
| கே-2 கொடுமுடி | 8611&nbsp;மீ | சீனா/பாக்கிஸ்தான் | ஜூலை 31, 1954 | ஆஷிலி கொம்ப்பான்யோனி
லினோ லாசெடெல்லி | 198 | 53 | 26.77% | 41% | 19.7% |  |  |  |
| கஞ்சன்சுங்கா மலை | 8586&nbsp;மீ | இந்தியா/நேபாளம் | மே 25, 1955 | ஜார்ஜ் பேண்ட்
ஜோ பிரௌன் | ஜனவரி 111986 | ஜெர்சி குக்குஸ்க்கா
கிறிஸ்ட்டாஃவ் வீலிக்கி | 185 | 40 | 21.62% | 21% | 22% |  |
| லகோத்ஸே மலை | 8516&nbsp;மீ | சீனா/நேபாளம் | மே 18, 1956 | ஃவிரிட்ஸ் லூஃசிங்கர்
எர்ணஸ்ட் ரைஸ் | டிசம்பர் 31, 1988 | கிறிஸ்ட்டாஃவ் வீலிக்கி | 243 | 11 | 4.53% | 14% | 2% |  |
| மக்காலு | 8463&nbsp;மீ | சீனா/நேபாளம் | மே 15, 1955 | ழ்சான் கூசி
லியோனெல் டெர்ரே | 206 | 22 | 10.68% | 16% | 8.5% |  |  |  |
| சோ ஓயு மலை | 8201&nbsp;மீ | சீனா/நேபாளம் | அக்டோபர் 19, 1954 | யோசெப் யோஃலெர்
பசாங் தவா லாமா
ஹெர்பர்ட் டிச்சி | பெப்ரவரி 12, 1985 | மாசீ பெர்பக்கா
மாசீ பாவ்லிக்கோவ்ஸ்க்கி | 1400 | 35 | 2.50% | 7% | 2% |  |
| தௌளகிரி | 8167&nbsp;மீ | நேபாளம் | மே 13, 1960 | குர்ட் டீம்பெர்கர்
பீட்டர் டீனர்
நவாங் டோர்யெ
நீமா டோர்யெ
எர்ண்ஸ்ட் ஃவோரெர்
ஆல்பின் ஷெல்பெர்ட் | ஜனவரி 21, 1985 | ஜெர்ஸி குக்குஸ்க்கா
ஆந்த்ரசே ட்சோக் | 313 | 56 | 17.89% | 31% | 11% |  |
| மனஸ்லு | 8163&nbsp;மீ | நேபாளம் | மே 9, 1956 | டோஷிபா இமானிஷி
கியால்சென் நோர்பு | ஜனவரி 12, 1984 | மாசிய் பெர்பெக்கா
ரைசார்ட் கயெவ்ஸ்க்கி | 240 | 52 | 21.67% | 35.16% | 13.42% |  |
| நங்கா பருவதம் | 8125&nbsp;m | பாகிஸ்தான் | ஜூலை 3, 1953 | ஹெர்மன் பூல் | 216 | 61 | 28.24% | 77% | 5.5% |  |  |  |
| அன்னப்பூர்னா மலை | 8091&nbsp;மீ | நேபாளம் | ஜூன் 3, 1950 | மௌரிஸ் ஹெர்ட்ஸ்சாக்
லூயி லாசெனல் | பெப்ரவரி 3, 1987 | ஜெர்ஸி குக்குஸ்க்கா
ஆர்தர் ஹாசர் | 130 | 53 | 40.77% | 66% | 19.71% |  |
| கஷேர்பிரம் I | 8068&nbsp;மீ | சீனா/பாக்கிஸ்தான் | ஜூலை 5, 1958 | ஆண்ட்ரூ கௌஃவ்மன்
பீட்டர் ஷோனிங் | 195 | 21 | 10.77% | 15.5% | 8.75% |  |  |  |
| அகலமுகடு | 8047&nbsp;மீ | சீனா/பாகிஸ்தான் | ஜூன் 9, 1957 | ஹெர்மன் பூல்
குர்ட் டீம்பெர்கெர்
மார்க்கஸ் ஷ்மக்
ஃவிரிட்ஸ் விண்டர்ஸ்டெல்லர் | 255 | 18 | 7.20% | 5% | 8.6% |  |  |  |
| கஷேர்பிரம் II | 8035&nbsp;மீ | சீனா/பாகிஸ்தான் | ஜூலை 8, 1956 | யோசஃவ் லார்ச்
ஃவிரிட்ஸ் மோராவெக்
ஹன்ஸ் வில்லர்பார்ட் | 650 | 17 | 2.62% | 7.8% | 0.44% |  |  |  |
| ஷிஷபங்குமா | 8027&nbsp;மீ | சீனா | மே 2, 1964 | 10 மலையேறிகள். தலைமை தாங்கியவர்
சூ சிங் | ஜனவரி 14, 2005 | பியோட்டர் மொராவ்ஸ்கி
சிமோன் மோரோ | 201 | 19 | 9.45% | 2% | 16.8% | } |  
<sup>*</sup> As of September 2003, data from *Chinese National Geography* 2006.8, page **77**.